125.01 REGOLAMENTI DWAR IT-TNEĦĦIJA TA’ MOBBLI MINN BINI REKWIŻIZZJONAT L-AVVIŻ LEGALI 40 ta’ l-1990, kif emendat bl-Avviż Legali 409 ta’ l-2007. L-AVVIŻ LEGALI 40 ta’ l-1990, kif emendat bl-Avviż Legali 409 ta’ l-2007. 1. It-titolu ta’ dawn ir-regolamenti hu Regolamenti dwar it-Tneħħija ta’ Mobbli minn Bini Rekwiżizzjonat. Tifsir. 2. F’dawn ir-regolamenti, kemm-il darba l-kuntest tal-kliem ma jeħtieġx xort’oħra- " Att " tfisser l-Att dwar id-Djar; Kap. 125. Kap. 125. " Direttur " tfisser id-Direttur għall-Akkomodazzjoni Soċjali; u " mobbli " tfisser għamara jew ħwejjeġ oħra, kollha kemm huma jew biċċa minnhom, li jinsabu f’bini rekwiżizzjonat bis-saħħa ta’ l-Att; jew li jitneħħew minn dak il-bini. 3. Tneħħija ta’ mobbli. (a) Id-Direttur jista’ jordna l-bejgħ tal-mobbli fil-każ- (i) meta jkunu skadew tliet xhur jew iktar mid-data tal-ġarr, jew tal-ħażna alternattiva, tal-mobbli skond l-artikolu 3(7) ta’ l-Att, u r-rekwiżizzjonat ikun naqas li jikkonforma ruħu ma’ talba li ssirlu mid-Direttur permezz ta’ ittra uffiċjali sabiex fi żmien ħmistax-il jum minn notifika ta’ l-ittra uffiċjali, ir-rekwiżizzjonat jieħu lura dawk il-mobbli; jew (ii) meta jkunu skadew sitt xhur jew iktar mid-data tal-ġarru ħażna tal-mobbli skond l-artikolu 3(8) ta’ l-Att, u ħadd ma jinstab li għandu l-jedd dirett li jgħammar fil-bini rekwiżizzjonat, jew il-prokuratur tiegħu jew min jidher għalih, fi żmien xahar mid-data tal-pubblikazzjoni mid-Direttur fil-Gazzetta u fi tliet ġurnali lokali ta’ avviż li bi h isejjaħ lil xi wieħed jew iktar minn dawk il-persuni msemmija qabel sa biex jieħdu lura dawk il-mobbli; jew (iii) ta’ dawk il-mobbli li nġarrew unħażnu skond l-artikolu 3) ta’ l-Att, u fid-data tad-dħul fis-seħħ ta’ dawn ir-Regolamenti jkunu għadhom ma ttieħdux lura mill-persuni interessati, fi żmien xahar mill-pubblikazzjoni ta’ avviż mid-Direttur fil-Gazzetta u fi tliet ġurnali lokali, li bih isejjaħ lil dawk il-persuni sabiex jieħdu lura dawk il-mobbli wara li jġibu prova suffiċjenti tat-titolu tagħhom dwar dawk il-mobbli jew iġibu dik il-garanzija lid-Direttur i qis suffiċjenti li tkun ta’ indennizz għalih kontra kull talba li jkollha x’taqsam mat-teħid lura ta’ dawk il-mobbli minn dawk il-persuni, u d-Direttur jista’ jutilizza l-qligħ li jsir l-ewwel sabiex jikkumpensa kull dritt dovut li d-Dipartiment għall-ġarr jew ħażna, u sussegwentement sabiex jirrifondi kull bilanċ li jifdal favur dawk il-persuni li kellhom jedd li jieħdu lura il-mobbli. (b) Kull bejgħ li jsir skond id-disposizzjonijiet tal-paragrafu ta’ qabel dan għandu jsir jew b’irkant pubbliku jew wara sejħa għall-offerti. (ċ) Dawk il-mobbli li jibqgħu ma jinbiegħux wara li jkunu tqegħdu għall-bejgħ jew b’irkant pubbliku jew wara sejħa għall-offerta, għandhom jitneħħew mid-Direttur fid-diskrezzjoni tiegħu wara li jkun, flimkien ma’ rappreżentant ta’ l-Accountant General, fittex li jikseb l-aħjar valur fi flus, jekk dan ikun jista’ jsir fiċ-ċirkostanzi, għal dawk il-mobbIi u sakemm inżamm notament tal-proċedimenti kollha li ttieħdu dwar kull partita partikolari ta’ mobbli li jitneħħew. 4. Drittijiet li jitħallsu għall-hażna. Emendat: A.L.409 ta’ l-2007. Meta tkun twettqet ordni ta’ rekwiżizzjoni li tkun tinvolvi l-ġarr u l-ħażna ta’ xi mobbli skond l-artikolu 3(7),) ta’ l-Att, dak il-ġarru dik il-ħażna għandhom jitħallsu esklusivament mir-rekwiżizzjonat, il-prokuratur tiegħu jew min jidher għalih, bir-rata fis-sena ta’ tliet euro u disgħa u erbgħ in ċenteżmu (3.49) għal kull metru kwadru ta’ spazju jew parti minnu, okkupat mill-mobbli maħżuna u suġġett għal ħlas minimu ta’ ħdax-il eurou ħamsa u sitt in ċenteżmu (11.65).